als_Latn dik_Latn sag_Latn
Tradhtia mund të jetë aq e vjetër sa edhe vetë marrëdhëniet, por teknologjia e re po e bën më të lehtë për njerëzit që të mashtrojnë, dhe më të lehtë për t’u zbuluar. Sipas një raporti të ri të realizuar nga shoqata e lidhjeve martesore në Itali, shërbimi për mesazhe WhatsApp është cituar në 40% të rasteve të shkurorëzimit të çifteve në Itali, si dëshmitar kundër partnerëve jo besnikë.
Gian Ettore Gassani, presidenti i shoqatës së lidhjeve martesore në Itali, mendon që ky aplikacion për mesazhe është një nga mjetet më të reja të teknologjisë që përdoret për të lehtësuar tradhtinë.
“Rrjetet sociale kanë rritur tradhtinë në Itali duke e bërë atë më të lehtë, fillimisht nëpërmjet mesazheve tekst, pastaj Facebook dhe tani WhatsApp,” deklaroi Gassani për revistën britanike The Times. “Nëpërmjet këtij aplikacioni, tradhtarët mund të komunikojnë më lehtë dhe mund të mbajnë disa lidhje njëkohësisht.”
WhatsApp ka gati 600 milionë përdorues, dhe në Itali 81% e përdoruesve të iPhone-it përdorin këtë aplikacion çdo muaj. Një veçori e re, e prezantuar nga kompania javën e kaluar, lejon përdoruesit të shohin kohën kur mesazhi i tyre është lexuar, duke e bërë më të vështirë për partnerët që të gënjejnë se nuk e kanë parë mesazhin.
Gassani u sugjeron tradhtarëve që të paktën të mbajnë telefonat e tyre në dridhje që të mos zbulohen. “Mesazhi im për tradhtarët është: ‘Jini të kujdesshëm’, sepse në qoftë se WhatsApp e bën më të lehtë tradhtinë, bën më të lehtë edhe zbulimin. Bashkëshortët bëhen më shpesh xhelozë kur dëgjojnë zilen e ardhjes së një mesazhi.”
(Herë të lexuara: 206)
als_Latn als_Latn als_Latn als_Latn als_Latn als_Latn